പ്രതിധ്വനിയുടെ നൂറാമത്തെ മൊബൈല് മന്ത്രി വി ശിവന്കുട്ടി കൈമാറി തിരുവനന്തപുരം കേരളത്തിലെ ഐ ടി ജീവനക്കാരുടെ ക്ഷേമ സംഘടനയായ പ്രതിധ്വനി വിദ്യാര്ഥികളെ സഹായിക്കുവാന് ആരംഭിച്ച പ്രതിധ്വനി ഡിജിറ്റല് എഡ്യൂക്കേഷന് ചലഞ്ച് വഴി നൂറ് മൊബൈലുകള് വിതരണം ചെയ്തു. നൂറാമത്തെ മൊബൈല് ഫോണ് വിദ്യാഭ്യാസ മന്ത്രി വി ശിവന്കുട്ടി വിദ്യാര്ഥിയുടെ രക്ഷിതാവിന് കൈമാറി. പ്രതിധ്വനി എക്സിക്യൂട്ടീവ് അംഗങ്ങളായ അരുണ് ദാസ്, സതീഷ് കുമാര്, അജിത് അനിരുദ്ധന് എന്നിവര് ഒപ്പമുണ്ടായിരുന്നു. സ്കൂളുകളില് നിന്നുള്ള അഭ്യര്ഥനയ്ക്ക് അനുസരിച്ചു കുട്ടികളെ തിരഞ്ഞെടുത്താണ് മൊബൈലുകള് വിതരണം ചെയ്തത്. ഐ ടി ജീവനക്കാരില് നിന്നും ഐ ടി കമ്ബനികളില് നിന്നും ശേഖരിച്ച തുക കൊണ്ടാണ് മൊബൈലുകള് വാങ്ങിയത്. കഴിഞ്ഞ വര്ഷം പ്രതിധ്വനി ഫസ്റ്റ് ബെല് ചലഞ്ച് വഴി 57 ടിവികള് വിതരണം ചെയ്തിരുന്നു.ഡിജിറ്റല് എഡ്യൂക്കേഷന് ചലഞ്ച് വിവരങ്ങള്ക്ക് കണ്വീനര് അജിത് അനിരുദ്ധന് 9947806429 നെ ബന്ധപ്പെടണം.